### NN 108/2023 (20.9.2023.), Odluka o donošenju izmjena i dopuna strukovnog kurikuluma za stjecanje kvalifikacije STROJARSKI RAČUNALNI TEHNIČAR (015324) u obrazovnom sektoru STROJARSTVO, BRODOGRADNJA I METALURGIJA

MINISTARSTVO ZNANOSTI I OBRAZOVANJA

1554

Na temelju stavka 11. članka 8. Zakona o strukovnom obrazovanju (»Narodne novine«, broj 30/09., 24/10., 22/13., 25/18. i 69/22.), ministar znanosti i obrazovanja donosi

ODLUKU

O DONOŠENJU IZMJENA I DOPUNA STRUKOVNOG KURIKULUMA ZA STJECANJE KVALIFIKACIJE STROJARSKI RAČUNALNI TEHNIČAR (015324) U OBRAZOVNOM SEKTORU STROJARSTVO, BRODOGRADNJA I METALURGIJA

I.

Odlukom o uvođenju strukovnog kurikuluma za stjecanje kvalifikacije STROJARSKI RAČUNALNI TEHNIČAR (015324) u obrazovnom sektoru STROJARSTVO, BRODOGRADNJA I METALURGIJA (»Narodne novine«, broj 84/2017.) donesen je strukovni kurikulum za stjecanje kvalifikacije STROJARSKI RAČUNALNI TEHNIČAR u obrazovnom sektoru STROJARSTVO, BRODOGRADNJA I METALURGIJA.

II.

Ovom Odlukom donose se izmjene i dopune strukovnog kurikuluma za stjecanje kvalifikacije STROJARSKI RAČUNALNI TEHNIČAR (015324) u obrazovnom sektoru STROJARSTVO, BRODOGRADNJA I METALURGIJA u dijelu izbornih strukovnih modula za IV. razred, Napredne tehnologije mjerenja u strojarstvu.

III.

Sastavni dio ove Odluke su izmjene i dopune strukovnog kurikuluma za stjecanje kvalifikacije STROJARSKI RAČUNALNI TEHNIČAR (015324) u obrazovnom sektoru STROJARSTVO, BRODOGRADNJA I METALURGIJA iz točke II. ove Odluke.

IV.

U skladu sa strukovnim kurikulumom koji je sastavni dio ove Odluke, obrazuju se učenici koji upisuju prvi razred srednje škole u strukovnome kurikulumu za stjecanje kvalifikacije STROJARSKI RAČUNALNI TEHNIČAR (015324) u obrazovnom sektoru STROJARSTVO, BRODOGRADNJA I METALURGIJA počevši od školske godine 2023./2024.

V.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/23-05/00010
 Urbroj: 533-05-23-0002
 Zagreb, 5. rujna 2023.

Ministar
 prof. dr. sc. Radovan Fuchs, v. r.

IZMJENE I DOPUNE STRUKOVNOG KURIKULUMA ZA STJECANJE KVALIFIKACIJE STROJARSKI RAČUNALNI TEHNIČAR (015324) U OBRAZOVNOM SEKTORU STROJARSTVO, BRODOGRADNJA I METALURGIJA

2.2.3. IZBORNI STRUKOVNI MODULI

|  |  |  |  |
| --- | --- | --- | --- |
| NAZIV MODULA | NAPREDNE TEHNOLOGIJE MJERENJA U STROJARSTVU | | |
| Šifra modula |  | | |
| Kvalifikacije nastavnika koji sudjeluju u realizaciji modula | Najmanje razina 6.st ili 6.sv HKO-a (preddiplomski sveučilišni studij, preddiplomski stručni studij) odgovarajućeg profila. | | |
| Obujam modula (CSVET) | 4 CSVET | | |
| Načini stjecanja ishoda učenja (od – do, postotak) | Vođeni  proces učenja i poučavanja | Oblici učenja  temeljenog na radu | Samostalne aktivnosti učenika/polaznika |
| 15 – 20 % | 55 – 85 % | 10 – 15 % |
| Status modula  (obvezni/izborni) | Izborni | | |
| Cilj (opis) modula | Cilj ovoga modula je osposobiti učenika za samostalno mjerenje dimenzija i tolerancija korištenjem 3D skenera i mjernog ticala (CMM-a). Osposobiti učenika da samostalno usporedi idealni (računalni) model s izmjerenim rezultatima te izradi mjerni izvještaj. | | |
| Ključni pojmovi | Mjerenje, 3D skener, mjerno ticalo, mjerni izvještaj, rezultati mjerenja, idealni računalni model | | |
| Povezanost modula s međupredmetnim temama (ako je primjenjivo) | B.4.2. Suradnički uči i radi u timu.  C.5.3. Ponaša se društveno odgovorno.  A.4.1. Primjenjuje inovativna i kreativna rješenja.  B.4.1. Razvija poduzetničku ideju od koncepta do realizacije.  B.4.2. Planira i upravlja aktivnostima.  C.4.1. i 4.2. Sudjeluje u projektu ili proizvodnji od ideje do realizacije.  A.4/5.4. 4. Kritičko mišljenje: Učenik samostalno kritički promišlja i vrednuje ideje.  A.4.4. Učenik argumentirano procjenjuje utjecaj tehnologije na zdravlje i okoliš.  D.4.4. Učenik tumači zakonske okvire za zaštitu intelektualnog vlasništva i odabire načine dijeljenja vlastitih sadržaja i proizvoda.  A.5.2. Analizira načela održive proizvodnje i potrošnje. | | |
| Preporuke za učenje temeljeno na radu | Ovaj modul provodi se u ustanovi za strukovno obrazovanje u specijaliziranoj učionici koja je opremljena svom potrebnom opremom za mjerenje 3D skenerom i pomičnim ticalom. Učenik će samostalno pripremiti radno mjesto, uređaje i pribor prema uputama nastavnika ili mentora te samostalno izvršiti mjerenje. | | |
| Specifični materijalni uvjeti i okruženje za učenje, potrebni za realizaciju modula | Specijalizirana učionica opremljena pločom, projektorom, zaslonom, računalom za nastavnika s pristupom Internetu, računalima za učenike s pristupom Internetu i s instaliranim računalnim programima za obradu i prikaz mjernih podataka te 3D modela, 3D skenerom i koordinatnim mjernim uređajem (CMM – Coordinate Measuring Machine). | | |

|  |  |  |  |  |  |
| --- | --- | --- | --- | --- | --- |
| Skup ishoda učenja iz SK:1 | | | Napredne tehnologije mjerenja u strojarstvu | | |
| Ishodi učenja | | | Ishodi učenja na razini usvojenosti »dobar« | | |
| Opisati strukturu i građu 3D skenera i mjernog ticala | | | Objasniti strukturu i građu 3D skenera i mjernog ticala | | |
| Objasniti princip rada 3D skenera i mjernog ticala | | | Povezati temeljne fizikalne zakone s principom rada 3D skenera i mjernog ticala | | |
| Nabrojiti vrste 3D skenera i mjernog ticala | | | Usporediti vrste 3D skenera i mjernog ticala | | |
| Provesti mjerenje dimenzija i tolerancija 3D skenerom i mjernim ticalom | | | Demonstrirati mjerenje dimenzija i tolerancija 3D skenerom i mjernim ticalom | | |
| Prepoznati razliku idealnog modela i izmjerenih rezultata | | | Usporediti razlike između idealnog modela izmjerenih rezultata | | |
| Izraditi izvještaj mjerenja | | | Analizirati izvještaj mjerenja | | |
| Dominantan nastavni sustav i opis načina ostvarivanja SIU | | | | | |
| Dominantan nastavni sustav u ovome modulu bit će učenje temeljeno na radu, dok će dio ishoda učenja koji se odnose na opisivanje strukture i građe te načina rada 3D skenera i mjernih ticala učenik stjecati u vođenom procesu učenja i poučavanja | | | | | |
| Nastavne  cjeline/teme | Mjerenje dimenzija i tolerancija oblika 3D skenerom  – Struktura i građa 3D skenera  – Princip rada 3D skenera  – Vrste 3D skenera  – Priprema 3D skenera za postupak mjerenja  – Mjerenje dimenzija 3D skenerom  – Mjerenje tolerancije oblika 3D skenerom  Mjerenje dimenzija i tolerancija oblika mjernim ticalom  – Struktura i građa mjernog ticala  – Princip rada 3D mjernog ticala  – Vrste mjernih ticala  – Priprema mjernog ticala za postupak mjerenja  – Mjerenje dimenzija mjernim ticalom  – Mjerenje tolerancije oblika mjernim ticalom  Analiza rezultata i izrada mjernog izvještaja  – Idealni računalni model  – Usporedba idealnog modela i izmjerenih rezultata koristeći se računalnim programima  – Izvještaj mjerenja  – Izrada izvještaja mjerenja korištenjem specijaliziranih računalnih softvera | | | | |
| Načini i primjer vrednovanja | | | | | |
| Usmeno/pisano opisati strukturu i građu 3D skenera te objasniti njihov princip rada. Nabrojiti vrste 3D skenera i mjernih ticala.  Zadatak: praktični rad – Učenik prema uputama nastavnika samostalno provodi mjerenje 3D skenerom i mjernim ticalom te izrađuje izvještaj mjerenja.  Opis radnog zadatka: Provesti mjerenje dimenzija i tolerancija oblika 3D skenerom i mjernim ticalom konkretnog modela te na temelju rezultata mjerenja napraviti izvještaj mjerenja. Učenik će tijekom mjerenja primjenjivati pravila zaštite na radu te se pridržavati uputa o korištenju mjerne opreme. Učenik će mjerenje provoditi prema jasno definiranim pravilima te će rezultate bilježiti u računalni softver. Nakon provedenog mjerenja napisat će samostalno izvještaj mjerenja, prema točno definiranim pravilima, te će postupak mjerenja i mjerni izvještaj prezentirati pred nastavnikom i ostalim učenicima.  Kriteriji ocjenjivanja: | | | | | |
|  | | izvrstan | vrlo dobar | dobar | dovoljan |
| Razlikovati specifičnosti 3D skenera i mjernih ticala | | Učenik razlikuje specifičnosti 3D skenera i mjernih ticala. | Učenik prepoznaje specifičnost 3D skenera i mjernih ticala. | Učenik prepoznaje specifičnost 3D skenera i mjernih ticala. | Učenik djelomično prepoznaje specifičnosti 3D skenera i mjernih ticala uz sugestije nastavnika. |
| Praktični rad: Provedba mjerenja i izrada izvještaja mjerenja | | Praktični zadatak točno izvršen, tijek operacija proveden prema uputama. Učenik u potpunosti slijedi protokol radnih operacija. | Praktični zadatak točno izvršen i proveden u potpunosti prema uputama. Odstupanja u radnim operacijama od protokola. | Praktični zadatak djelomično izvršen. Učenik s teškoćama provodi upute za izvršenje zadatka. Radne operacije ne prate protokol. | Praktični zadatak izveden površno i tijek radnih procesa ne prati upute. Radne operacije ne prate protokol. |
| Prilagodba iskustva učenja za učenike s posebnim odgojno-obrazovnim potrebama | | | | | |
| U kontekstu rada s učenicima s teškoćama, zadovoljavanja njihovih posebnih odgojno-obrazovnih potreba i vrednovanja modula, ono uključuje poznavanje relevantnoga legislativnog okvira, osnovnih obilježja razvoja, specifičnosti funkcioniranja i učenja, osiguravanje primjerenih oblika (programske i profesionalne) i strategija podrške sukladno individualnim potrebama pojedinog učenika.  U individualiziranom upitniku za svakog učenika s posebnim potrebama navedeni su preporučeni načini rada, primjeri individualizacije te načini i oblici vrednovanja. Poseban naglasak treba staviti na kontinuirano vrednovanje za učenje koristeći se kvalitetnom, konstruktivnim i poticajnim povratnim informacijama u cilju motiviranja učenika, jačanja samopouzdanja te omogućavanja daljnjeg napretka. Tijekom izvođenja nastave nastavnik ima aktivnu ulogu u pomaganju učeniku u izvršavanju zadanih zadataka, ali ne izvršava zadatke umjesto učenika. | | | | | |
| 1 Popunjava se onoliko puta koliko je skupova ishoda učenja u modulu. | | | | | |